Ur. broj: 03-5596/25-2/25

U Zadru, 7. srpnja 2025. godine

**DOSTAVITI:**

- SVIM ZAINTERESIRANIM PONUDITELJIMA-

**PREDMET:** Poziv na dostavu ponude

**- Poziv, *dostavlja se***

(VEZA: Odluka o početku postupka jednostavne nabave

* Ur. broj: 03-5596/25-1/25 )

Poštovani,

Opća bolnica Zadar, kao Naručitelj ovim putem poziva Vas dostaviti ponudu u postupku nabave evid. br. PJN-38-25 za predmet nabave: **Ažuriranje, održavanje i podrška za CATO softver.**U privitku ovog Poziva dostavljamo Vam upute i pripadajuću dokumentaciju za nadmetanje te troškovnik. Krajnji rok za dostavu ponuda je:

**utorak, 15. srpnja 2025. godine u 09:00 sati**

Ponuda se dostavlja e-mailom na adresu elektroničke pošte:

- [nino.funcic@bolnica-zadar.hr](mailto:nino.funcic@bolnica-zadar.hr) , [marko.mašina@bolnica-zadar.hr](mailto:marko.mašina@bolnica-zadar.hr)

Sadržaj

[1 Opći podaci 1](#_Toc150759776)

[1.1 Podaci o postupku nabave 1](#_Toc150759777)

[1.2 Podaci o službi i osobi zaduženoj za komunikaciju s ponuditeljima 1](#_Toc150759778)

[1.3 Popis gospodarskih subjekata s kojima je naručitelj u sukobu interesa 1](#_Toc150759779)

[1.4 Navod sklapa li se ugovor ili izdaje narudžbenica 1](#_Toc150759780)

[1.5 Vrsta ugovora koji se sklapa 1](#_Toc150759781)

[2 Podaci o predmetu nabave 2](#_Toc150759782)

[2.1 Opis predmeta nabave 2](#_Toc150759783)

[2.2 Količina predmeta nabave 2](#_Toc150759784)

[2.3 Troškovnik 2](#_Toc150759785)

[2.4 Tehničke specifikacije 2](#_Toc150759786)

[2.4.1 Kriteriji za ocjenu jednakovrijednosti 3](#_Toc150759787)

[2.5 Mjesto izvršenja ugovora 3](#_Toc150759788)

[2.6 Rok početka i završetka izvršenja ugovora 4](#_Toc150759789)

[3 Osnove za isključenje gospodarskog subjekta 4](#_Toc150759790)

[3.1 Obvezne osnove za isključenje gospodarskog subjekta 4](#_Toc150759791)

[3.1.1 Osuđivanost za kaznena djela 4](#_Toc150759792)

[3.1.2 Neplaćanje dospjelih poreznih obveza i obveze za mirovinsko i zdravstveno osiguranje 5](#_Toc150759793)

[3.2 Dokumenti kojima se dokazuje da ne postoje osnove za isključenje 5](#_Toc150759794)

[4 Kriteriji za odabir gospodarskog subjekta (uvjeti sposobnosti) 6](#_Toc150759795)

[4.1 Dokumenti kojima se dokazuje ispunjenje uvjeta sposobnosti 6](#_Toc150759796)

[5 Europska jedinstvena dokumentacija o nabavi (ESPD) 7](#_Toc150759797)

[5.1 Upute za popunjavanje eESPD obrasca 7](#_Toc150759798)

[6 Podaci o ponudi 8](#_Toc150759799)

[6.1 Sadržaj i način izrade ponude 8](#_Toc150759800)

[6.2 Način dostave ponude 8](#_Toc150759801)

[6.3 Način određivanja cijene ponude 8](#_Toc150759802)

[6.4 Valuta ponude 9](#_Toc150759803)

[6.5 Kriterij za odabir ponude 9](#_Toc150759804)

[6.6 Jezik i pismo na kojem se izrađuje ponuda 9](#_Toc150759805)

[6.7 Rok valjanosti ponude 9](#_Toc150759806)

[6.8 Datum, vrijeme i mjesto otvaranja ponuda 9](#_Toc150759807)

[6.9 Rok za donošenje odluke o odabiru 9](#_Toc150759808)

[6.10 Prijedlog ugovora 9](#_Toc150759809)

# Opći podaci

Sukladno Pravilniku o provođenju postupaka jednostavne nabave Opće bolnice Zadar (Ur. broj: 02-611/23-1/23 od 2. siječnja 2023. godine), ovaj dokument služi kao podloga za izradu ponude u postupku jednostavne nabave. Ponuditelj se pri izradi svojih ponuda u svemu trebaju pridržavati sadržaja i uvjeta ovog Poziv i pripadajuće dokumentacije.

Pravo sudjelovanja na nadmetanju za nabavu ovog predmeta nabave u postupku jednostavne nabave imaju svi gospodarski subjekti kojima je Poziv upućen, a mogu sudjelovati u postupku podnošenjem cjelokupne ponude za nabavu ovog predmeta nabave, u skladu sa zahtjevima i uvjetima iz Poziva.

Propust Ponuditelja da izradi ponudu koja u svemu odgovara postavljenim uvjetima i sukladno traženom sadržaju, kao i propust da ponudu dostavi u naznačenom roku su razlozi za odbijanje ponude od strane Naručitelja. Ponuda u kojoj se izjavljuju ili koja sadrži bilo kakve ograde na, koja mijenja ili derogira bilo koju od odredbi iz Poziva smatrat će se nepravilnom ponudom.

## Podaci o postupku nabave

|  |  |
| --- | --- |
| Evidencijski broj nabave: | PJN-38-25 |
| Vrsta postupka: | Postupak jednostavne nabave |
| Procijenjena vrijednost nabave: | 15.000,00 EUR |

## Podaci o službi i osobi zaduženoj za komunikaciju s ponuditeljima

|  |  |
| --- | --- |
| Služba Naručitelja za kontakt: | Odjel za nabavu, investicije i EU fondove |
| Adresa: | Bože Peričića 5, HR-23000 Zadar |
| Adresa elektroničke pošte: | [nabava@bolnica-zadar.hr](mailto:nabava@bolnica-zadar.hr) |
| Kontakt osoba: | Marko Mašina |
| Tel: | 023/505-700 |
| Adresa elektroničke pošte: | [marko.mašina@bolnica-zadar.hr](mailto:marko.mašina@bolnica-zadar.hr) |

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku elektroničkom poštom na gore navedenu adresu elektroničke pošte osobe zadužene za komunikaciju s Ponuditeljima. U naslovu elektroničke pošte potrebno je navesti predmet nabave i evidencijski broj nabave. Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

## Popis gospodarskih subjekata s kojima je naručitelj u sukobu interesa

Sukladno odredbi članka 80. st. 2. točka 2. ZJN 2016, naručitelj ne smije sklapati ugovore o javnoj nabavi u smislu odredbi članaka 76. i 77. ZJN 2016 objavljen je na internetskoj stranici Naručitelja dostupnoj na: <https://www.bolnica-zadar.hr/aktualnosti/javna-nabava/>

## Navod sklapa li se ugovor ili izdaje narudžbenica

Temeljem provedenog postupka jednostavne nabave Sklapa se ugovor.

## Vrsta ugovora koji se sklapa

Temeljem provedenog postupka jednostavne nabave sklapa se ugovor za Pružanje usluga.

# Podaci o predmetu nabave

## Opis predmeta nabave

Predmet nabave je Ažuriranje, održavanje i podrška za CATO softver što podrazumijeva:

**U**slugu održavanja programskog rješenja koja obuhvaća:

1. **Osnovno održavanje** koje uključuje otklanjanje zastoja, nedostataka i nepravilnosti u radu aplikacijskog sustava prouzrokovanih programskom greškom. Izvršitelj ga obavlja po prijavi zastoja ili neispravnosti u radu od strane Naručitelja ili ako samostalno utvrdi takvu neispravnost. U sklopu osnovnog održavanja Naručitelj ostvaruje pravo na korištenje novih nadogradnji aplikacijskog sustava u dinamici razvoja Izvršitelja. Isporuku nadogradnji aplikacijskog sustava Izvršitelj je dužan raditi u dogovoru sa Naručiteljem, na način da se ne narušavaju radni procesi Naručitelja.

2. **Korektivno održavanje** unutar kojeg će Izvršitelj otklanjati zastoje u radu do kojih je došlo neispravnim funkcioniranjem programskog rješenja i unutar kojeg će Izvršitelj obavljati manje korekcije koje bi trebale rezultirati boljom prilagodbom funkcionalnosti aplikacije radnoj okolini. Ovo održavanje se obavlja po prijavi zastoja od strane Naručitelja ili po prijavi potrebnih promjena od strane Naručitelja.

3. **Adaptivno održavanje** koje podrazumijeva pravo Naručitelja da posebnim zahtjevom od Izvršitelja zatraži izmjenu i/ili unaprjeđenje aplikativnih modula sustava kao i nadogradnje i izmjene sustava izvan funkcionalnih specifikacija i plana razvoja Izvršitelja. (*Napomena*: *U slučaju da Izvršitelj analizom utvrdi da bi ista imala za posljedicu ozbiljno narušavanje konzistentnosti, odnosno narušavanje tehnološke arhitekture aplikacijskog sustava, istu ima pravo odbiti. Nadogradnje koje se odnose na nove integracije ili predstavljaju proširenje postojećih integracija sa vanjskim sustavima ili predstavljaju novi modul unutar postojećeg aplikacijskog sustava nisu dio ovog Ugovora odnosno adaptivnog održavanja. Održavanje i nadogradnja hardverske infrastrukture radi postizanja potrebnih performansi je u nadležnosti Naručitelja*).

4. **Korisničke i konzultantske usluge** u sklopu koji se Izvršitelj obvezuje pružiti korisničku i IT podršku Naručitelju i to kroz: a) operativno savjetovanje i komunikaciju s informatičkom službom OB Zadar u svrhe instalacija aplikacije na lokalna računala i sistemskih postavki u svrhu optimizacije rada aplikacije; b) savjetovanje službenim predstavnicima medicinske struke o najboljim načinima korištenja sustava, te načinima poboljšanja sustava bez dodatnih troškova; c) edukaciju u trajanju od 2 dana za vrijeme trajanja ugovora za nove verzije programa za ključne korisnike koje imenuje Naručitelj, ako je to potrebno zbog obujma promjena. d) dodjelu svih prava i suglasnosti za uporabu ažuriranih verzija isporučenog programa.

5. **Dostupnost i kvaliteta usluge** Izvršitelj je dužan pružiti *Razinu kvalitete usluge (eng. SLA)* održavanja sustava na način da se omogući prijava problema putem dežurnog telefona u režimu: ponedjeljak- četvrtak 09-17 sati, petak 09-15 sati, odnosno putem e-mail adresa za prijavu problema i izvan prethodno navedenog radnog vremena. Vrijeme odaziva i vrijeme rješavanja problema odnosno povratka funkcionalnosti sustava ovise o utjecaju greške na poslovni proces. Vrijeme odaziva podrazumijeva vremensko razdoblje od kada Naručitelj izvijesti Izvršitelja o problemu do početka djelovanja Izvršitelja koje vodi do rješavanja problema. Vrijeme rješavanja problema podrazumijeva vremensko razdoblje od kada Naručitelj izvijesti Izvršitelja o problemu do rješavanja problema. *Kategorizacija incidenata i razine nedostupnosti usluge, te vremena rješavanja odaziva i rješavanja incidenata:*

|  |  |  |  |
| --- | --- | --- | --- |
| **Definirana razina** | **Opis** | **Maksimalno vrijeme odaziva** | **Maksimalno vrijeme rješavanja** |
| **RAZINA 1:** | **Kritične greške: obuhvaćaju kvarove koji ne dopuštaju izvođenje rutinskog rada pomoću sustava, odnosno nemogućnost provedbe poslovnog procesa korištenjem informacijskog sustava.** | **1 sat** | 4 sata |
| **RAZINA 2:** | **Hitni problemi: obuhvaćaju greške koje ograničavaju rad, a podrazumijevaju kvar dijela sustava koji ne ograničava rutinski rad, no uzrokuje operativne poteškoće, otežava rad ili ograničava kvalitetu rada pomoću sustava** | **2 sata** | 24 sata |
| **RAZINA 3:** | **Normalni problemi: problemi koji potencijalno ograničavaju rad i koji nemaju značajan operativni ili sigurnosni utjecaj, no mogu imati potencijalni sigurnosni ili operativni utjecaj ili marginalno smanjuju kvalitetu rada korištenjem informacijskog sustava.** | **4 sata** | 15 dana |
| **RAZINA 4:** | **Problemi niskog prioriteta: manje zamjerke na funkcioniranje ili zamjerke na funkcionalnosti sustava, te uzrokuju prijave manjih smetnji u radu, manje probleme u prikazu izvještaja, zatim dizajnu izvještaja, radu aplikacije i sl.** | **5 dana** | 30 dana |

**Dostupnost** Ponuditelj se obvezuje osigurati dostupnost usluge definirane dosegom najmanje 99%, na mjesečnoj razini. Povrede ugovorene dostupnosti usluge tretiraju se kao povrede ugovora i podliježu reklamacijama i ugovornim penalima. Greške koje smanjuju dostupnost, a izvan su dosega, neće se tretirati kao povreda ugovora. Prilikom pružanja usluge održavanja, Izvršitelj će biti omogućen udaljeni pristup aplikativnom sustavu Naručitelja, koji je predmet ovog održavanja, u svrhu rješavanja problema. **Usluga se ne odnosi na:** Otklanjanje grešaka programskog rješenja koje su posljedica nestručnog i nedopuštenog rada zaposlenika Naručitelja, posljedica neispravnog rada hardvera i mrežne opreme na kojem je implementirano programsko rješenje.

## Količina predmeta nabave

Naručitelj u Troškovnicima koji su prilog ovom Pozivu i pripadajućoj dokumentaciji određuje: objedinjeni iznos za specifični predmet nabave (održavanje, rezervni dijelovi i sl.).

## Troškovnik

Naručitelj u dokumentaciji o nabavi prilaže Troškovnik u nestandardiziranom obliku koji se može ispunjavati elektronički (.xls format). Troškovnik se sastoji od više stavki, a sadrži sljedeće stupce:

1. Redni broj,

2. Tekstualni opis stavke,

3. Količina stavke (ugovorena) po kojoj se stavka obračunava,

4. Jedinična cijena stavke

5. Ukupna cijena stavke (umnožak količine i jedinične cijene stavke)

6. Cijena ponude bez poreza na dodanu vrijednost (zbroj svih ukupnih cijena stavki).

### Kriteriji za ocjenu jednakovrijednosti

U tehničkim specifikacijama se ne upućuje na marke već se navode općeniti tehnički zahtjevi i osnovna obilježja (karakteristike) koja opisuju predmet nabave. Za sve dijelove predmeta nabave u kojima se upućuje na specifična tehnička obilježja (karakteristike), materijale ili druge karakteristike robe koje na bilo koji način indiciraju o kojem se proizvođaču radi, ne favoriziraju tog proizvođača ili taj proizvod, te su ponuditelji slobodni nuditi jednakovrijedna rješenja.

## Mjesto izvršenja ugovora

Mjesta izvršenja ugovora je adresa sjedišta Naručitelja.

## Rok početka i završetka izvršenja ugovora

Početak izvršenja ugovora definiran je odredbama o stupanju na snagu Ugovora o pružanju usluga. Datum početka izvršenja ugovora biti će određen po stupanju ugovora na snagu, a rok početka ugovora je **12 mjeseci od dana stupanja ugovora na snagu.**

Ugovor se smatra izvršen u trenutku kada ukupna plaćanja bez PDV-a, na temelju ovog Ugovora, dosegnu ukupnu vrijednost Ugovora, uključujući sve eventualne izmjene ugovorene vrijednosti Ugovora.

# Osnove za isključenje gospodarskog subjekta

## Obvezne osnove za isključenje gospodarskog subjekta

### Osuđivanost za kaznena djela

Naručitelj će, sukladno članku 251. ZJN u bilo kojem trenutku tijekom postupka javne nabave isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
2. **sudjelovanje u zločinačkoj organizaciji, na temelju**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja (Kaznenog zakona),
* članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **korupciju, na temelju**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona,
* članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **prijevaru, na temelju**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona,
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **terorizam ili kaznena djela povezana s terorističkim aktivnostima, na temelju**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona,
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **pranje novca ili financiranje terorizma, na temelju**

* članka 98. (financiranje terorizma) i članka 265. (pranje novca) Kaznenog zakona,
* pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **dječji rad ili druge oblike trgovanja ljudima, na temelju**

* članka 106. (trgovanje ljudima) Kaznenog zakona,
* članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 3.1. dijela A. podtočke 1. navoda od a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz točke 3.1.1, gospodarski subjekt u ponudi dostavlja ispunjeno:

ESPD obrazac (Dio III. Osnove za isključenje,

Odjeljak A: Osnove povezane s kaznenim presudama).

### Neplaćanje dospjelih poreznih obveza i obveze za mirovinsko i zdravstveno osiguranje

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Za potrebe utvrđivanja okolnosti iz točke 3.1.2, gospodarski subjekt u ponudi dostavlja ispunjeno:

ESPD obrazac (Dio III. Osnove za isključenje,

Odjeljak B: Osnove povezane s plaćanjem poreza ili doprinosa za socijalno osiguranje).

Iznimno od točke 3.1.2, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka.

## Dokumenti kojima se dokazuje da ne postoje osnove za isključenje

U svrhu dokazivanja da ne postoje osnove za isključenje, gospodarski subjekt u ovom postupku jednostavne nabave u svojoj ponudi dostavlja **Prilog 2. Standardni obrazac za europsku jedinstvenu dokumentaciju o nabavi (ESPD)** koja se sastoji od ažurirane osobne izjave gospodarskog subjekta kojim se zamjenjuju potvrde koje izdaju tijela javne vlasti ili treće osobe.

Naručitelj može prije donošenja odluke, od Ponuditelja koji je podnio najpovoljniju ponudu, zatražiti da u roku ne kraćem od 5 (pet) dana, dostavi ažurirane popratne dokumente, kojima dokazuje istinitost podataka navedenih u ESPD obrascu.

U slučaju postojanja sumnje u istinitost podataka dostavljenih od strane gospodarskog subjekta, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata u državi članici u kojoj gospodarski subjekt ima poslovni nastan. Svi dokazi i dokumenti traženi u ovoj točki mogu se dostaviti u neovjerenoj preslici.

**Ako se ne može obaviti provjera ili ishoditi potvrda, Naručitelj može zahtijevati od gospodarskog subjekta da u roku ne kraćem od pet dana, dostavi sve ili dio popratnih dokumenata ili dokaza.**

# Kriteriji za odabir gospodarskog subjekta (uvjeti sposobnosti)

Naručitelj je u ovom Pozivu i pripadajućoj dokumentaciji za nadmetanje odredio minimalne uvjete sposobnosti kojima se osigurava da gospodarski subjekti imaju sposobnosti potrebne za izvršenje ugovora o javnoj nabavi. Svi uvjeti sposobnosti vezani su uz predmet nabave i razmjerni predmetu nabave.

Naručitelj kao uvjete sposobnosti gospodarskog subjekta u ovom postupku javne nabave određuje slijedeće kriterije za odabir:

|  |  |  |
| --- | --- | --- |
| Kriteriji za odabir GS (uvjeti sposobnosti) | Naručitelj je odredio navedeni kriterij kao uvjet sposobnosti |  |
| Sposobnost za obavljanje profesionalne djelatnosti | DA | Upis u sudski, obrtni, strukovni ili drugi odgovarajući registar u državi njegova poslovnog nastana. |
| Ekonomska i financijska sposobnosti | NE | Ne primjenjuje se. |
| Tehnička i stručna sposobnost | NE | Ne primjenjuje se. |

**Za potrebe utvrđivanja okolnosti iz točke 4, gospodarski subjekt u ponudi dostavlja ispunjeno:**

ESPD obrazac (Dio IV. Kriteriji za odabir gospodarskog subjekta,

α: Opći navod za sve kriterije za odabir.

## Dokumenti kojima se dokazuje ispunjenje uvjeta sposobnosti

U svrhu dokazivanja da ispunjava uvjete sposobnosti u ovom postupku jednostavne nabave, gospodarski subjekt u svojoj ponudi dostavlja **Prilog 2. Standardni obrazac za europsku jedinstvenu dokumentaciju o nabavi (ESPD)** koja se sastoji od ažurirane osobne izjave gospodarskog subjekta kojom se zamjenjuju potvrde koje izdaju tijela javne vlasti ili treće osobe.

Naručitelj može prije donošenja odluke, od Ponuditelja koji je podnio najpovoljniju ponudu, zatražiti da u roku ne kraćem od 5 (pet) dana, dostavi ažurirane popratne dokumente, kojima dokazuje istinitost podataka navedenih u ESPD obrascu.

U slučaju postojanja sumnje u istinitost podataka dostavljenih od strane gospodarskog subjekta, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata u državi članici u kojoj gospodarski subjekt ima poslovni nastan. Svi dokazi i dokumenti traženi u ovoj točki mogu se dostaviti u neovjerenoj preslici.

**Ako se ne može obaviti provjera ili ishoditi potvrda, Naručitelj može zahtijevati od gospodarskog subjekta da u roku ne kraćem od pet dana, dostavi sve ili dio popratnih dokumenata ili dokaza.**

# Europska jedinstvena dokumentacija o nabavi (ESPD)

U cilju dokazivanja da gospodarski subjekt nije u jednoj od situacija zbog koje se isključuje iz ovog postupka jednostavne nabave, te u cilju dokazivanja ispunjavanja traženih kriterija za kvalitativni odabir gospodarskog subjekta, gospodarski subjekt dostavlja Europsku jedinstvenu dokumentaciju o nabavi (European Single Procurement Document – ESPD) koja je kao zaseban dokument priložen uz Ponudu.

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt nije u jednoj od situacija zbog koje se gospodarski subjekt isključuje iz postupka javne nabave (osnove za isključenje), te da ispunjava tražene kriterije za odabir gospodarskog subjekta.[[1]](#footnote-1)

## Upute za popunjavanje eESPD obrasca

Ponuditelji su u obvezi kao sastavni dio ponude ispuniti i dostaviti ESPD obrazac.

ESPD obrazac priložen je uz Poziv kao zasebni dokument (word datoteka). Nakon objave postupka nabave, Ponuditelji preuzimaju i popunjavaju ESPD obrazac (word datoteku) te definiraju svoje odgovore. Ponuditelji zatim prilažu uz svoju Ponudu preuzetu datoteku ESPD obrasca.

**ESPD obrazac mora biti popunjen u:**

**Dio I. Podaci o postupku nabave i javnom Naručitelju ili Naručitelju –** ispunjava Naručitelj

**Dio II. Podaci o gospodarskom subjektu** – ispunjava Ponuditelj

* Odjeljak A - Podaci o gospodarskom subjektu;
* Odjeljak B - Podaci o zastupnicima gospodarskog subjekta
* Odjeljak C - Podaci o oslanjanju na sposobnost drugih subjekata, ako je primjenjivo
* Odjeljak D - Podaci o podugovarateljima na čije se sposobnosti gospodarski subjekt ne oslanja, ako je primjenjivo

**Dio III. Osnove za isključenje**

* Odjeljak A: Osnove povezane s kaznenim presudama (sukladno točki 3.1.1),
* Odjeljak B: Osnove povezane s plaćanjem poreza ili doprinosa za socijalno osiguranje (sukladno točki 3.1.2),

**Dio IV. Kriteriji za odabir gospodarskog subjekta:**

* α: Opći navod za sve kriterije za odabir (sukladno točki 4),

**Dio VI. Završne izjave** - ispunjava Ponuditelj, izjavu nije potrebno potpisati

Gospodarski subjekt koji sudjeluje sam, nema podugovaratelja i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.

Gospodarski subjekt koji sudjeluje sam, ali se oslanja na sposobnosti najmanje jednog drugog gospodarskog subjekta mora osigurati da javni Naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak C ESPD obrasca) za svaki subjekt na koji se oslanja. Gospodarski subjekt koji namjerava dati bilo koji dio ugovora u podugovor trećim osobama mora osigurati da javni Naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak D ESPD obrasca) za svakog podugovaratelja na čije se sposobnosti gospodarski subjekt ne oslanja.

# Podaci o ponudi

## Sadržaj i način izrade ponude

Ponuda je izjava volje Ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz Poziva na dostavu ponuda. Pri izradi ponude Ponuditelj se mora pridržavati zahtjeva i uvjeta iz Poziva. Ponuda se u ovom postupku nabave dostavlja elektroničkim sredstvima komunikacije.

Ponuditelji dostavljaju ponudu koja sadrži najmanje sljedeće:

* popunjen i ovjeren Ponudbeni list (Prilog 1);
* popunjen i ovjeren ESPD obrazac (Prilog 2);
* popunjen i ovjeren Troškovnik (Prilog 3).

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ako se ponuda dostavljena elektroničkim putem sastoji od više dijelova, Ponuditelj osigurava sigurno povezivanje svih dijelova ponude.

## Način dostave ponude

Ponuda se dostavlja elektroničkim sredstvima komunikacije (putem elektroničke pošte). Procesom predaje ponude smatra se dostavljanje svih dokumenata ponude. Sve dokumente Ponuditelj dostavlja kao cjelovitu ponudu u mailu, pod nazivom „Uvez ponude“. Uvez ponude stoga sadrži popunjen i ovjeren Ponudbeni list, popunjen i ovjeren ESPD obrazac i popunjen i ovjeren Troškovnik.

**Neovisno o tome je li ponuda potpisana ili nije, smatra se da ponuda dostavljena elektroničkim sredstvima komunikacije obvezuje Ponuditelja u roku valjanosti ponude.**

Ako se dijelovi ponude dostavljaju sredstvima komunikacije koja nisu elektronička, Ponuditelj mora u ponudi navesti koji dijelovi se tako dostavljaju.

Trenutak zaprimanja elektronički dostavljene ponude dokumentira se potvrdom o zaprimanju elektroničke pošte te se bez odgode Ponuditelju dostavlja potvrda o zaprimanju elektroničke pošte s podacima o datumu i vremenu zaprimanja.

U roku za dostavu ponude Ponuditelj može izmijeniti svoju ponudu, nadopuniti je ili od nje odustati. Ako Ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Prilikom izmjene ili dopune ponude automatski se poništava prethodno predana ponuda što znači da se dostavljanjem nove izmijenjene ili dopunjene ponude predaje nova ponuda koja sadržava izmijenjene ili dopunjene podatke.

Odustajanje od ponude Ponuditelj vrši na isti način kao i predaju ponude, putem obavijesti elektroničkim putem. U slučaju odustajanja od ponude, javni Naručitelj je obvezan obavijestiti Ponuditelja da je zaprimljena obavijest o odustajanju od ponude također elektroničkim putem.

Ponuda se ne može mijenjati ili povući nakon isteka roka za dostavu ponuda.

## Način određivanja cijene ponude

Cijena ponude piše se brojkama u apsolutnom iznosu na temelju Troškovnika iz ponude koju je dostavio Ponuditelj. Cijena ponude izražava se za cjelokupni predmet nabave bez poreza na dodanu vrijednost. U cijenu ponude bez poreza na dodanu vrijednost moraju biti uračunati svi troškovi, naknade, pristojbe, uključujući posebne poreze, trošarine i carine, ako postoje, te popusti.

U slučaju promjene stope PDV-a određivanje cijene ponude s PDV-om promijenit će se na odgovarajući način, odnosno smanjiti ili povećati za iznos porezne razlike.

## Valuta ponude

Cijena ponude izražava se u **valuti EUR**

## Kriterij za odabir ponude

Kriterij za odabir ponude je **najniža cijena**.

U slučaju da se metodologijom izračuna cijene dobije broj s više od dvije decimale, izvršit će se zaokruživanje na dvije decimale na način da ukoliko je treća decimala broj veći ili jednak 5, druga decimala uvećat će se za jedan. Ukoliko je treća decimala broj manji od 5, druga decimala se ne mijenja.

## Jezik i pismo na kojem se izrađuje ponuda

Ponuda se zajedno s pripadajućom dokumentacijom izrađuju na hrvatskom jeziku i latiničnom pismu.

Ponuditeljima je dozvoljeno u ponudi koristiti pojedine strane riječi, izraze koji ne utječu na razumljivost ponude kao npr. stručne riječi, internacionalizme i ostalo koji su opće razumljivi i koji ne utječu na razumljivost ponude prema Naručiteljevom sudu. Ostale riječi ili navodi moraju biti na hrvatskom jeziku odnosno u skladu sa prethodnom uputom.

Ako su neki od dijelova ponude traženih dokumentacijom o nabavi na nekom od stranih jezika Ponuditelj je dužan uz navedeni dokument na zahtjev Naručitelja dostaviti i prijevod na hrvatski jezik navedenog dokumenta. Ukoliko Naručitelj ima sumnju u točnost/kvalitetu prijevoda dostavljenog dokumenta, može zahtijevati od Ponuditelja da dostavi prijevod dokumenata izvršen po ovlaštenom sudskom tumaču koji mora sadržavati i Potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima (Narodne novine, broj 88/08 i 119/08)

## Rok valjanosti ponude

Rok valjanosti ponude **ne smije biti kraći od 30 dana** od dana utvrđenog za dostavu ponuda (u rok se računa i dan otvaranja ponuda). Ponude s kraćim rokom valjanosti ponude neće se uzeti u razmatranje. Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

## Datum, vrijeme i mjesto otvaranja ponuda

Otvaranje ponuda održat će se dana: **utorak, 15. srpnja 2025. godine u 09:00 sati** na adresi Opće bolnice Zadar: Bože Peričića 5, HR-23000 Zadar. Postupak otvaranja ponuda nije javan te mu smiju prisustvovati samo predstavnici Naručitelja.

## Rok za donošenje odluke o odabiru

Rok za donošenje Odluke o odabiru ili poništenju je 30 dana od dana isteka roka za dostavu ponuda. Odluka o odabiru ili poništenju dostavlja se javnom objavom na internetskim stranicama ili elektroničkom poštom na adresu Ponuditelja zajedno s pripadajućim zapisnikom.

Po objavi Odluke o odabiru Naručitelj smije sklopiti ugovor te se ne primjenjuje rok mirovanja. Naručitelj će poništiti postupak javne nabave ako budu ispunjeni uvjeti za poništenje, a time ne snosi nikakve troškove niti druge obveze prema Ponuditeljima.

1. Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno gore navedenom stavku, javni Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza. [↑](#footnote-ref-1)